Toreonas
Toreonas (isp. Torreón) – miestas šiaurės Meksikoje, Koahuilos valstijos pietvakariuose, prie Nasaso (isp. Río Nazas) upės. 548,7 tūkst. gventojų (2005 m.), o drauge su metropolija (į ją įeina – Matamorosas, Gomes Palasijas, Lerdas ir kt.) – 1,91 mln. gyventojų. Keliai į Siudad Chuaresą, Durangą, Monterėjų. Miestą aptarnauja Francisco Sarabia tarptautinis oro uostas. Metalurgijos (cinko, švino, vario), medvilnės, chemijos, maisto pramonė. Drėkinamosios žemdirbystės regiono centras (auginama daugiausia medvilnė). Veikia keletas institutų ir universitetų filialų.